S-111/2009

Mál þetta höfðaði sýslumaðurinn á Akranesi með ákæru 22. apríl 2009 á hendur ákærða, G-kk-þgf J-kk-þgf J-kk-þgf, kt. ..., Esjuvöllum 15 á Akranesi. Málið var dómtekið 27. maí 2009.

Í ákæruskjali segir að málið sé höfðað gegn ákærða „fyrir eftirtalin umferðarlagabrot og brot gegn almennum hegningarlögum:

I.

Umferðalagabrot, með því að hafa sunnudaginn 31. ágúst 2008 ekið bifreiðinni JN-198 á Akranesvegi óhæfur til að stjórna bifreiðinni örugglega vegna áhrifa ávana- og fíkniefna.

Telst þetta varða við varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

II.

Þjófnað, með því að hafa laugardaginn 30. ágúst 2008 inn á heimili G-kk-ef E-kk-ef, kt. ..., að Sóleyjargötu 4, Akranesi, stolið kreditkorti, greiðslukorti og viðskipatkorti N1 af fyrrnefndum aðila.

Telst þetta varða við 244. gr. almennra hegningarlaga nr. 19/1940.

III.

Fjársvik, með því að hafa á tímabili frá 30. til 31. ágúst 2008 í Reykjavík, blekkt starfsfólk í staðgreiðsluviðskiptum með framvísun á greiðslukorti frá N1 og með því svikið út vörur og þjónustu, samtals að fjárhæð kr. 153.414, allt sem nánar greinir:

1. Að kvöldi laugardagsins 30. ágúst, á þjónustustöð N1 Hringbraut svikið út eldsneyti og aðrar vörur að fjárhæð kr. 17.791.

2. Að kvöldi laugardagsins 30. ágúst, á þjónustustöð N1 Ártúnshöfða svikið út vörur að fjárhæð kr. 20.702.

3. Að kvöldi laugardagsins 30. ágúst, á þjónustustöð N1 Borgartúni svikið út vörur að fjárhæð kr. 32.820.

4. Að morgni sunnudagsins 31. ágúst, á þjónustustöð N1 Hringbraut svikið út vörur að fjárhæð kr. 13.460.

5. Að morgni sunnudagsins 31. ágúst, á þjónustustöð N1 Borgartúni svikið út eldsneyti og vörur að fjárhæð kr. 30.454.

6. Seinnipart sunnudagsins 31. ágúst, á þjónustustöð N1 Hringbraut svikið út eldsneyti og vörur að fjárhæð kr. 38.187.

Telst þetta varða við 248. gr. almennra hegningarlaga.

IV.

Þjófnað, með því að þann 30. ágúst 2008, á þjónustustöð N1, Borgartúni 39, Reykjavík, stolið eldsneyti úr sjálfsala með notkun á sama greiðslukorti og greinir í ákærulið III. fyrir kr. 5.001.

Telst þetta varða við 244. gr. almennra hegningarlaga.

V.

Fjársvik, með því að hafa á tímabili frá 30. til 31. ágúst 2008, blekkt starfsfólk í staðgreiðsluviðskiptum með framvísun á greiðslukorti frá Sparisjóði Strandamanna og með því svikið út vörur og þjónustu, samtals að fjárhæð kr. 369.492, allt sem nánar greinir:

1. Á þjónustustöð Skeljungs, Birkimel, Reykjavík, svikið út vörur að fjárhæð kr. 21.469.

2. Á veitingastaðnum Monte Carlo, Laugavegi 34a, Reykjavík, svikið út vörur fyrir kr. 20.000.

3. Í verslun Fljótt og gott, Vatnsmýrarvegi 10, Reykjavík, svikið út vörur fyrir kr. 10.500.

4. Í verslun Nóatúns, Austurveri , Háaleitisbraut 68, Reykjavík , svikið út vörur fyrir kr. 24.993.

5. Í verslun 11 – 11, Laugavegi 116, Reykjavík, svikið út vörur fyrir kr. 20.540.

6. Í verslun 11 – 11, Skipholti 70, Reykjavík, svikið út vörur fyrir kr. 20.980.

7. Í blómaversluninni Hlíðablóm, Háaleitisbraut 68, Reykjavík, svikið út vörur fyrir kr. 1.990.

8. Á veitingastaðnumDevitos Pizza, Laugavegi 126, Reykjavík, svikið út vörur kr. 1.900.

9. Í verslun Ríkisins/Villapizza, Snorrabraut 56, Reykjavík, svikið út vörur fyrir kr. 6.500.

10. Í verslun Skeljungus, Bústaðavegi, Reykjavík, svikið út vörur fyrir kr. 30.409 kr.

11. Á þjónustustöð N1, Borgartúni 39, Reykjavík, svikið út vörur fyrir kr. 10.327.

12. Á þjónustustöð N1, Hringbraut 12, Reykjavík, svikið út vörur fyrir kr. 6.540.

13. Í verslun 10 – 11, Staðarbergi 2-4, Hafnarfirði, svikið út vörur fyrir kr. 15.946.

14. Í verslun 10 – 11, Staðarbergi 2-4, Hafnarfirði, svikið út vörur fyrir kr. 19.485.

15. Í verslun 10 – 11, Engihjalla 8, Kópavogi, svikið út vörur fyrir kr. 34.269.

16. Í verslun 10 – 11, Dalvegi 20, Kópavogi, svikið út vörur fyrir kr. 25.975.

17. Í verslun 10 – 11, Lágmúla 7, Reykjavík, svikið út vörur fyrir kr. 39.344.

18. Í verslun 10 – 11, Borgartúni 26, Reykjavík, svikið út vörur fyrir kr. 4.692.

19. Í verslun 10 – 11, Borgartúni 26, Reykjavík, svikið út vörur fyrir kr. 30.355.

20. Í verslun 10 – 11, Borgartúni 26, Reykjavík, svikið út vörur fyrir kr. 6.490.

21. Í verslun 10 – 11, Austurstræti 17, Reykjavík, svikið út vörur fyrir kr. 2.838.

22. Í verslun 11 – 11, Laugavegi 116, Reykjavík, svikið út vörur fyrir kr. 9.150

23. Í verslun Lyf og Heilsu, Austurveri, Háaleitisbraut 68, Reykjavík, svikið út vörur fyrir kr. 4.800.

Telst þetta varða við 248. gr. almennra hegningarlaga.

VI.

Umferðalagabrot, með því að hafa á Akranesi, föstudaginn 30. janúar 2009, ekið bifreiðinni PS-649 á Faxabraut, óhæfur til að stjórna bifreiðinni örugglega vegna áhrifa ávana- og fíkniefna.

Telst þetta varða við varða við sömu ákvæði og greinir í I. lið.

VII.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga sbr. 25. gr. laga nr. 44/1993 og 18. gr. laga nr. 66/2006.

Í málinu gerir M-kvk-nf M-kvk-nf, hdl. f.h. G-kk-ef E-kk-ef, þá kröfu að ákærði verði dæmdur til að greiða skaðabætur að fjárhæð kr. 158.415, sbr. ákæruliði III og IV, auk vaxta samkvæmt 8. gr., sbr. 4. gr. laga um vexti og verðtryggingu nr. 38/2001 frá tjónsdegi til þess dags er mánuður er liðinn frá því að bótakrafa þessi er kynnt fyrir kærða en með dráttarvöxtum frá þeim degi skv. 9. gr., sbr. 6. gr. sömu laga til greiðsludags auk kostnaðar vegna lögmannsaðstoðar að mati dómara eða samkvæmt síðar framlögðum málskostnaðarreikningi auk virðisaukaskatts af málflutningsþóknun.“

Í þágu rannsóknar málsins vegna ákæruliða I og VI var dregið blóð úr ákærða. Samkvæmt matsgerðum Rannsóknastofu í lyfja- og eiturefnafræði mældist í blóðinu 145 ng/ml. af amfetamíni 335 ng/ml. MDMA í fyrra tilvikinu og 20 ng/ml. af amfetamíni og 20 ng/ml. af metýlfenídat í síðara tilvikinu.

Ákærði hefur fyrir dómi skýlaust játað að hafa framið þau brot sem honum eru gefið að sök í ákæru og er játning hans studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til lagaákvæða í ákæru.

Ákærði á að baki langan sakaferil sem nær allt aftur til ársins 1990. Hefur hann samtals hlotið 12 dóma og þrisvar sinnum gengist undir viðurlög fyrir dómi og hjá lögreglu vegna brota gegn almennum hegningarlögum, umferðarlögum og lögum um ávana- og fíkniefni. Ákærði hefur á síðastliðnum fjórum árum hlotið fjóra dóma fyrir þjófnað, síðast árið 2006 þar sem refsing ákveðin fangelsi í þrjá mánuði.

Að því gættu að ákærði hefur afdráttarlaust játað brot sín og fallist á bótakröfu brotaþola þykir refsing hans hæfilega ákveðin fjögurra mánaða fangelsi.

Þá þykir rétt með vísan til 101. gr. og 102. gr. umferðarlaga nr. 50/1987 að svipta ákærða ökurétti í fjórtán mánuði frá birtingu dómsins að telja.

Í samræmi við samþykki ákærða verður hann dæmdur til að greiða brotaþola skaðabætur eins og sú krafa er sett fram, en krafan er studd viðhlítandi gögnum. Verða dráttarvextir reiknaðir frá 27. júní 2009 en þá er mánuður liðinn frá því ákærða var kynnt bótakrafan við þingfestingu málsins.

Loks verður ákærði með vísan til. 1. mgr. 218. gr. laga nr. 88/2008 dæmdur til að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, G-kk-nf J-kk-nf J-kk-nf, sæti fangelsi í fjóra mánuði.

Ákærði er sviptur ökurétti í fjóra mánuði frá birtingu dóms þess að telja.

Ákærði greiði G-kk-þgf E-kk-þgf 158.415 krónur, auk vaxta samkvæmt 8. gr. laga um vexti og verðtryggingu, nr. 38/2001, frá 31. ágúst 2008 til 27. júní 2009 og dráttarvöxtum samkvæmt 1. mgr. 6. gr. laga um vexti og verðtryggingu, nr. 38/2001, frá þeim degi til greiðsludags.

Ákærði greiði 264.252 krónur í sakarkostnað.

B-kk-nf B-kk-nf